**Tanterv:** értelmileg akadályozottak tanterve

**Évfolyam:** 4. évfolyam

**Tantárgy:** Számolás- mérés

**Vizsgáztatás módja:** Írásbeli

**Vizsgatémakörök:**

* ***Félév:***

- Elemi tapasztalatok a tárgyak tulajdonságairól

- Tájékozódás

- Mennyiségek – műveletek 3-as számkörben

- Összefüggések felismerése

**Főbb fogalmak/törzsanyag:**

**Félév:** Tárgyak kiterjedésére, formai tulajdonságaira utaló kifejezések. Viszonylagosság, ellentét, ellentétes fogalmak. Hasonló és egyforma közti különbség, mérés, méret. Időjárással kapcsolatos kifejezések (fagy, hőség, vihar, köd). Időt jelölő fogalmak (tavaly, tavalyelőtt, alatt, közben, hajnal, éjszaka, kora délután, hétköznap, munkanap, pihenőnap, ünnepnap, hétvége, vakáció). Aktuális köszönések. Sok, több, kevés, kevesebb, semmi. Növekvő, csökkenő sor, számkép, számjegy, hármas sor, kettes sor, ritmikus sor. Kettesével, (párosával), hármasával, sorszámnevek, körülbelül, pontosan annyi, emelkedő sorrend, számszomszédok, páros, páratlan számok, nulla, semmi, volt, nincs, fogy, elfogy, üres, „Tegyél hozzá!”, „Vegyél el!” „Tedd egyenlővé!”

**Követelményszint:**

- Képes legyen a tárgyak tulajdonságainak felismerése, megnevezésére!

- Ismerje a hónapok nevét, melyik évszak tartoznak, és a sorrendben mondja el azokat!

- Tudja megnevezni a napszakokat, a hét napjait, hónapokat, évszakokat!

- Tudja értelmezni a saját napirendjét!

- Képes legyen a hozzáadás logikájának felismerésére!

- Képes legyen műveletek (hozzáadás, elvétel) elvégzésére 3-as számkörben!

- Képes legyen egyszerű soralkotás folytatására!

- Ismerje fel a halmazokban bekövetkezett változásokat!

**Vizsgatémakörök:**

* ***Tanév vége:***

- Elemi tapasztalatok a tárgyak tulajdonságairól

- Tájékozódás

- Mennyiségek – műveletek 5-ös számkörben

- Összefüggések felismerése

**Főbb fogalmak/törzsanyag:**

**Tanév vége:** Különböző, hasonló, ugyanolyan, hiba, hibátlan, sorrend, hasonló-, ellentétes jelentésű szavak, sok, rengeteg, kevés, alig. Gyűjtőfogalmak: edények, írószerek, tisztaságszerek. Oszlop, sor, bal, jobb, felső és alsó szomszéd, méret, szín, forma.

**Követelményszint:**

- Ismerje fel és nevezze meg a mértani testeket!

- Ismerje és tudja alkalmazni a négy fő irányt!

- Képes legyen ellentét-párok gyűjtésére!

- Képes legyen műveletek elvégzésére (hozzáadás, elvétel) 5-ös számkörben!

- Ismerje fel a csökkenő, növekvő számú halmazokat!

- Képes legyen ok-okozati összefüggések felismerésére!

- Legyen képes hasonlóság, azonosság, különbözőség felismerésére!